《重游武陵赠支上人》
明代·杨晋

武陵深处隐支公，迢递层崖曲径通。穷海客来山月白，上方僧定佛灯红。

土炉茗熟分花气，石磴寒生落叶风。曾记旧游吟眺处，幽期多阻乱离中。

作者简介：杨晋，字子昼，一字二雪。香山人。明思宗崇祯十六年（一六四三）贡生，官兵部职方司主事，旋致仕归养。有《何慕台遗稿》。清光绪《香山县志》卷一一、清陈伯陶《胜朝粤东遗民录》卷二有传。